tomron87/hebrew-wikipedia-sentences-corpus huggingface dataset:
מסורות שונות אלה של מעורבות עובדים עיכבו את אימוץ החוק במשך למעלה מעשור.
מדינות ללא סעיפים בנוגע למעורבות עובדים חששו שה-SE עלול להוביל להטלת סעיפים כאלה על החברות שלהן; ומדינות עם סעיפים אלה חששו שהם עלולים להוביל לעקיפת סעיפים אלה.
פשרה, הכלולה בהנחיה, גובשה כדלקמן: הוראות מעורבות עובדים בחברה SE יוחלטו על ידי משא ומתן בין העובדים להנהלה לפני הקמתה של החברה.
אם לא ניתן להגיע להסכמה, יחולו הוראות ההנחיה.
ההנחיה קובעת מעורבות עובדים בחברה SE אם אחוז מינימלי של עובדים מהישויות המתאחדות ליצירת ה-SE נהנו מהוראות מעורבות עובדים.
ההנחיה מתירה למדינות החברות לא ליישם את הוראות ברירת המחדל הללו למעורבות עובדים בחוק הלאומי שלהן, אך אז לא ניתן להקים חברה SE באותה מדינה חברה אם הוראות ההנחיה יחולו והמשא ומתן בין העובדים להנהלה לא צלח.
SolidWorks היא תוכנת תיב"ם (CAD) תלת־ממדית מבית חברת SolidWorks Corporation (כיום חברת בת של חברת דאסו סיסטמס).
התוכנה יצאה לשוק בשנת 1995, וכיום היא אחת התוכנות המובילות בתחום השרטוט המכני, והיא מערכת התכנון המכני הנמכרת ביותר בישראל.
לעומת אוטוקאד, המיועדת בעיקר לתחום האדריכלות והבניין, סולידוורקס פונה יותר לתחום המכונות וההנדסה המכנית, אך גם נפוצה בעולם בקרב מעצבים תעשייתיים.
בישראל משווקת התוכנה על ידי חברת סיסטמטיקס, שהוקמה ב-1979, וחברת סולידקם, המשווקת פתרונות מחשוב ותוכנות שרטוט וניהול לשוק הישראלי.
התוכנה פותחה על ידי חברת SolidWorks Corporation, שנוסדה בשנת 1993 על ידי ג'ון הירשטיק במסצ'וסטס, ארצות הברית.
הגרסה הראשונה של התוכנה, SolidWorks 95, שוחררה בסוף שנת 1995 במטרה להפוך את טכנולוגיית התיב"ם התלת-ממדי לנגישה וקלה יותר לשימוש.
בשנת 1997 נרכשה החברה על ידי חברת התוכנה הצרפתית דאסו סיסטמס , המפתחת גם את תוכנת התיב"ם המובילה CATIA.
מאז הרכישה, SolidWorks ממשיכה להתפתח כחברת בת עצמאית יחסית בתוך דאסו סיסטמס, תוך התמקדות בשוק רחב של מהנדסים ומעצבים.
דאסו סיסטמס מרחיבה את ההיצע גם לפתרונות מבוססי מחשוב ענן תחת פלטפורמת 3DEXPERIENCE, המאפשרים עבודה שיתופית וגישה לכלים מכל מקום, בנוסף לגרסאות השולחניות המסורתיות.
בעוד שהתוכנה נפוצה מאוד בהנדסה מכנית ועיצוב תעשייתי, היא משמשת במגוון רחב של תעשיות נוספות, בהן תעופה וחלל, רכב, מוצרי צריכה, ציוד רפואי, אלקטרוניקה, אנרגיה ועוד.
התוכנה פופולרית גם בקרב יזמים וחברות סטארט-אפ בזכות קלות השימוש היחסית ומחיר נגיש בהשוואה לפתרונות תיב"ם אחרים, וכן במוסדות אקדמיים להכשרת מהנדסים ומעצבים.
סוילוורק (Soilwork, משחק מילים שכוונתו "לעשות את דרכך מהתחתית למעלה") היא להקת דת' מטאל מלודי/מטאל אלטרנטיבי מהלסינבורג שבשוודיה.
הלהקה התחילה כלהקת דת' מטאל מלודי, אך בהמשך התנסתה בכיוונים שונים, והוסיפה אלמנטים של סגנונות כמו מטאל אלטרנטיבי, מטאלקור מלודי וגרוב מטאל.
סוילוורק הוקמה לקראת סוף 1995 תחת השם Inferior Breed, כאשר ב-1996 שונה השם.
צליל ההיכר שלהם הושפע מלהקות כמו פנטרה, משוגע וקארקאס, כאשר עם שינוי השם היה מעבר חד לכיוון המלודי.
ההרכב, שכלל באותה תקופה את ביורן סטריד בשירה, לודוויג שוורץ בגיטרה, פיטר ויקר בגיטרה ובבס וג'ימי פרסון בתופים, הפיץ קלטת דמו בשם "In Dreams We Fall into the Eternal Lake", בו הוקלטו חמישה שירים, ששניים מהם הופיעו מאוחר יותר באלבום הבכורה, Steelbath Suicide.
שני חברים נוספו להרכב - הקלידן קרלוס הולמברג והבסיסט אולה פלינק, ובשנת 1998 הלהקה הוציאה את אלבום הבכורה שלה תחת חברת התקליטים Listenable Records.
שוורץ ופרסון עזבו את הלהקה מיד עם יציאת האלבום עקב חילוקי דעות אומנותיים והוחלפו באולה פרנינג והנרי ראטה, בהתאמה.
הלהקה יצאה לסיבוב הופעות ברחבי אירופה, שבתומו הוציאה את אלבומה השני, Chainheart Machine.
האלבום זכה להצלחה מסחרית והבטיח את חתימתם בחברת התקליטים Nuclear Blast, לצד להקות דת' מטאל קניבל קורפס ו-Dark Tranquillity.
בשנת 2000 הלהקה הוציאה את אלבומה השלישי, A Predator's Portrait, שנחל הצלחה והביאהּ לחזית סצנת המטאל השוודי, יחד עם להקת מטאל שוודית נוספת בשם In Flames.
הלהקה הופיעה בפסטיבל ואקן ויצאה לסבב הופעות יחד עם להקות כאניהילטור ונוורמור.
בתחילת 2002 יצא אלבומם הרביעי, Natural Born Chaos, שגם נחל הצלחה ובעקבותיו החלה הלהקה להופיע לראשונה גם בארצות הברית, יחד עם להקות כ-Killswitch Engage האמריקנית ואין פליימס.
אלבומם החמישי משנת 2003, Figure Number Five, הביא להמשך סיבוב הופעות לצד להקות מטאלקור נוספות כצ'ילדרן אוף בודום, אנארת' ואנתרקס.
אלבומם השישי, Stabbing the Drama, שיצא במרץ 2005, הגיע למקום 19 ברשימת המצעדים הפינית ומקום 14 בשוודיה, כמו גם מקומות 12 ו-21 ברשימות בילבורד עצמאיים בארצות הברית.
הלהקה הופיעה בפסטיבל אוזפסט, ואף הרחיבה את סבב ההופעות לממלכה המאוחדת וטורקיה, בנוסף ליפן ואוסטרליה.
פיטר ויקר עזב את הלהקה מפאת שחיקה מהופעות ואת מקומו תפס דניאל אנטונסון.
בין יתר הלהקות שסוילוורק ערכה סיבוב הופעות עימן היו קאליבן ו-Dark Tranquillity.
באוקטובר 2007 הוציאה הלהקה את אלבומה השביעי, Sworn to a Great Divide, שבו הלהקה התנסתה בסגנון הת'ראש מטאל, אם כי שמרה על מאפייניה המלודיים.
בפברואר 2008 עזב הגיטריסט אולה פרנינג את הלהקה ואת מקומו תפס סילביין קודרה מלהקת המטאל הקיצוני הצרפתית סקארב.
זאת ועוד, בספטמבר אותה שנה חזר הגיטריסט המקורי של הלהקה, פיטר ויקרס, והחליף את דניאל אנטונסון.
ב-2 ביולי 2010 יצא אלבומם השמיני של הלהקה, "The Panic Broadcast".
ביורן סטריד - שירה (1995-היום)
סילביין קודרה - גיטרה חשמלית (2008-היום)
אולה פלינק - גיטרה בס (1998-היום)
סוון קרלסון - קלידים (2001-היום)
דירק ורביורן - תופים (2005-היום) חברי הרכב לשעבר
Rejection Role (בווידאו קליפ של הסינגל מתארחים חברי להקת אין פליימס.
במקביל, להקת אין פליימס הוציאה את הסינגל Trigger שבו מתארחים חברי להקת סוילוורק)
Softly, as I Leave You הוא אלבום מאת הזמר האמריקני פרנק סינטרה, זהו אלבום האולפן ה-42 של סינטרה וה-15 היוצא בחברת ההקלטות רפרייז רקורדס.
האלבום היה ניסיונו הראשון של סינטרה בסגנון הרוק אנד רול.
בשירים Softly, As I Leave You," "Then Suddenly Love," ו "Available", שילב סינטרה כלים מוזיקליים האופייניים לרוק אנד רול, קלידים, מערכות תופים וקולות רקע דבר שמיזג בין סגנון הפופ הקלאסי לסגנון הרוק אנד רול.
שאר האלבום היה אוסף של שירים שלא נכנסו לאלבומים אחרים, מהקלטות מוקדמות מתחילת שנות ה-60, השירים עובדו בידי מארגנים שונים ומנצחים שונים, מה שנתן חוסר אחידות בולט בחלקו השני של האלבום.
שיר הנושא של האלבום היה אחד מארבעה ניסיונות של סינטרה לשחזר את הצלחתו של ידידו הטוב דין מרטין בשיר, "Everybody Loves Somebody", שהגיע למקום הראשון במצעדים האמריקאי והבריטי.
מרטי פיץ - מארגן, מנצח
אמי פרימן - מארגן, מנצח
סולאר-סיטי הייתה חברה אמריקאית שהתמחתה בשירותי אנרגיה סולארית.
סולאר-סיטי, שהוקמה ב-2006, שיווקה והתקינה פאנלים סולאריים לבתים פרטיים ולחברות בארצות הברית.
בשנת 2016 רכשה חברת טסלה את סולאר-סיטי ומיזגה אותה עם חברת Zep Solar ליצירת חברת טסלה אנרג'י.
מאז החלה טסלה אנרג'י להציע שירותי אחסון אנרגיה בנוסף לפאנלים סולאריים.
סולאר-סיטי נוסדה בשנת 2006 על ידי האחים פיטר ולינדון רייב, בעקבות הצעה של בן דודם אילון מאסק, ששימש כיושב ראש ועזר להקים את החברה.
עד שנת 2009 התקינה החברה פאנלים סולאריים שייצרו הספק כולל של כ-440 מגה-ואט, ובשנת 2014 כבר הגיעה לכ-6,200 מגה-ואט.
במרץ 2016, חברת SpaceX שבבעלות אילון מאסק קנתה 90 מיליון דולר מאיגרות חוב של סולאר-סיטי.
ביוני 2016 הגישה חברת טסלה הצעה לרכישת סולאר-סיטי, ובאוגוסט 2016 אישרה סולאר-סיטי את הרכישה בסך 2.6 מיליארד דולר והיא הפכה להיות חלק מחברת "טסלה אנרג'י".
"Sokrati" (בכתב יווני: "Σωκράτη"; בעברית: "סוקרטס") היה השיר שייצג את יוון באירוויזיון 1979 שבוצע ביוונית על ידי אלפידה.
שיר זה היה השיר השביעי שבוצע בערב התחרות, מיד לאחר "Notre vie c'est la musique" של לורן וויינר, נציג מונקו, ולפני "Trödler & Co" של פיטר, סו, מארק + פורי, גורפס וקנירי, נציגי שווייץ.
עם סיום ההצבעה, השיר קיבל 69 נקודות, והגיע למקום ה-8 מתוך 19 בתחרות.
השיר משבח את הפילוסוף סוקרטס, ומכנה אותו "סופרסטאר".
השיר מזכיר את משפטו ואת הוצאתו להורג של סוקרטס, תוך אזכור האזרח האתונאי פונטיוס פילאטוס, כהתייחסות אל מי שלא עשה דבר על מנת למנוע את מותו של סוקרטס.
השיר העוקב שייצג את יוון באירוויזיון בשנה שלאחר מכן היה "Autostop" של הזמרת אנה ויסי.
אלפידה שבה והופיעה באירוויזיון פעם נוספת, בברגן 1986, כנציגת קפריסין עם השיר "Tora zo".
"Soldi" (בעברית: "כסף") הוא שיר באיטלקית וערבית שנכתב והולחן על ידי צ'רלי צ'ארלס, דאריו פאיני ומחמוד, ושבוצע על ידי מחמוד.
השיר ייצג את איטליה באירוויזיון 2019 בתל אביב, ישראל, בעקבות זכייתו במקום הראשון בפסטיבל סן רמו.
הוא הגיע בגמר למקום השני, עם 472 נקודות.
השיר הוא השיר השלישי הכולל שורות בערבית לאחר שירה של מרוקו באירוויזיון 1980 ושירה של ישראל באירוויזיון 2009.
Sojourner הוא סינגל שהוקלט על ידי הראפרית האמריקאית רפסודי בשיתוף הראפר האמריקאי ג'יי קול.
השיר יצא לאור ב-26 באוקטובר 2018, כסינגל הראשון מתוך אלבומה השלישי של רפסודי, Eve, על ידי חברת התקליטים ג'מלה רקורדס.
השיר נכתב על ידי רפסודי, ג'יי קול, ג'רמי פייג', קנדרה מוריס, פטריק דאות'יט והופק על ידי 9th Wonder.
לאורך השיר, רפסודי מאזכרת זמרים שונים, ביניהם סוואה לי, מיק מיל ואליה.
השיר נכלל גם באלבום האוסף של חברת התקליטים ג'מלה רקורדס, Jamla Is the Squad II, אשר יצא לאור בנובמבר 2018.
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-9 מיליון.
Dreams (בעברית: סול-המלאכית וחלומות רחוב האדלי) הוא אלבום האולפן השני של הזמרת-יוצרת האמריקאית סולאנג' נואלס.
האלבום יצא לאור ב-26 באוגוסט 2008 על ידי חברות התקליטים גפן רקורדס ומיוזיק וורלד אנטרטיינמנט.
Sola הוא סינגל שהוקלט על ידי הזמרת-יוצרת הלטינית דנה פאולה.
השיר יצא לאור ב-29 במאי 2020, על ידי חברת התקליטים יוניברסל מיוזיק מקסיקו, כסינגל מתוך אלבום האולפן השישי שלה, .
ב-1 במאי 2020, הוציאה פאולה את הסינגל הראשון מתוך אלבום האולפן השישי שלה "Contigo", תוך שהסינגל הזה יצא כסינגל השני מתוכו.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.
האודיו זכה להצלחה מתונה וצבר למעלה מ-420 אלף צפיות.
קליפ המילים של השיר פורסם כמה ימים לאחר מכן, תוך שזכה להצלחה רבה כאשר צבר למעלה מ-3.8 מיליון צפיות.
הווידאו קליפ הרשמי של השיר פורסם ב-29 במאי 2020, תוך שצבר למעלה מ-15 מיליון צפיות.
מדינהתאריך יציאהפורמטחברת תקליטיםמקורעולם29 במאי 2020הזרמת מוזיקה • הורדה דיגיטליתיוניברסל מיוזיק מקסיקו
Solitude (בעברית: בְּדִידוּת) הוא המיני-אלבום השלישי של הזמרת-יוצרת האמריקאית טורי קלי.
המיני-אלבום יצא לאור ב-14 באוגוסט 2020 על ידי חברת התקליטים קפיטול רקורדס.
קלי כתבה והקליטה את רוב השירים בבידוד במהלך מגפת הקורונה, באולפן הביתי שלה בקליפורניה.
קלי הצהירה כי במהלך ההקלטות היא הרגיש שזה כמו לחזור לשורשיה כאשר יצרה מוזיקה מחדר השינה שלה כאמנית שרק החלה.
מדינהתאריך יציאהפורמטחברת תקליטיםמקורעולם14 באוגוסט 2020הזרמת מוזיקה • הורדה דיגיטלית • תקליטורקפיטול רקורדס
Software and Systems Modeling (SoSyM) הוא כתב עת מדעי שנבדק על ידי עמיתים המכסה פיתוח ויישום של שפות תכנות וטכניקות מידול של תוכנה ומערכות, כולל יסודות מידול, סמנטיקה, טכניקות ניתוח וסינתזה, טרנספורמציות מודל, הגדרת שפה וסוגיות הנדסת שפה.
כתב יצא לאור לראשונה בשנת 2002 בהוצאת שפרינגר.
העורכים הראשיים הם ג'ף גריי (אוניברסיטת אלבמה) וברנהרד רומפה (RWTH אוניברסיטת אאכן).
הם נתמכים על ידי העורכים הבכירים מרשה צ'צ'יק (אוניברסיטת טורונטו), מרטין גוגולה (אוניברסיטת ברמן) וז'אן מארק יז'קל (IRISA / INRIA ואוניברסיטת רן 1) ועוזריהם חוסיין ארגין (אוניברסיטת בול סטייט) ומרטין שינדלר (אוניברסיטת אאכן).
רוברט פרנק היה מייסד ועורך ראשי של כתב העת משנת 1999 עד 2015.
על פי ה-"Journal Citation Reports", גורם ההשפעה של כתב העת עומד על 2.660 נכון לשנת 2018.
כתב העת נמצא במאגרים רבים, ביניהם: EBSCO, SCOPUS.
Soldiers of Love (בעברית: חיילים של אהבה) הוא השיר שייצג את דנמרק באירוויזיון 2016. השיר בוצע על ידי להקת הבנים הדנית לייטהאוס טן, ונכתב על ידי חברי הלהקה לצד סבסטיאן פ.
אוונס, דניאל לונד יורגנסן וקלית אנדרסן.
השיר יצא לאור ב-8 בינואר 2016 כהורדה דיגיטלית על ידי חברת התקליטים ליטל ג'יג רקורדס.
השתתפותם של להקת הבנים לייטהאוס טן (Lighthouse X) בתחרות הזמר Dansk Melodi Grand Prix ("תחרות השירים הדנית הגדולה") נחשפה לאחר שהאמנים והשירים הודלפו ב-10 בינואר 2016 דרך ספוטיפיי.
בגמר התחרות, חברי הלהקה התקדמו לשלב הסופר-גמר יחד עם הזמרות סימון ואניה ניסן, והוכרזו כמנצחים לאחר שזכו ל-42% מהצבעות הצופים.
הם ייצגו את דנמרק באירוויזיון 2016 שנערך בסטוקהולם, והשתתפו בחצי הגמר השני, שנערך ב-12 במאי 2016, אך לא הצליחו להעפיל לגמר שנערך ב-14 במאי.
מדינהתאריךפורמטחברת תקליטיםעולם14 בפברואר 2016הורדה דיגיטליתנורת'-איסט פרודקשן
Solar Power (בעברית: אנרגיה סולארית) הוא סינגל שהוקלט על ידי הזמרת הניו זילנדית לורד.
השיר יצא לאור ב-10 ביוני 2021, על ידי חברת התקליטים יוניברסל מיוזיק גרופ, כסינגל הראשון מתוך אלבום האולפן השלישי שלה Solar Power.
אנה גאקה ממגזין "פיצ'פורק" וכינתה את השיר "Solar Power" כ-"המנון רך לרגעים הפשוטים של עונת [הקיץ]", וכי הוא "הפך את התסריט" בהשוואה לצלילי האלבום Melodrama (2017).
רייצ'ל ברודסקי מ"האינדיפנדנט" העניקה בביקורת של חמישה כוכבים, וציינה כי היא "משבחת את לורד על כך שהיא מצאה דרך חדשה להביע תחושה אוניברסלית", ומשווה את השיר לשיר "Kokomo" של להקת הרוק הביץ' בויז.
הווידאו קליפ של השיר פורסם בערוץ היוטיוב שלה ב-11 ביוני 2021, ביום צאת הסינגל עצמו.
הקליפ בוים על ידי לורד וג'ואל קפאלי.
הקליפ "מציג את לורד מעט כמנהיגה של כת היפיות שמחה-מזל-היפי - כמעט גרסה טובת לב של 'מידסומר'".
סטיוארט סובמן-לונד ממגזין "הספינוף" ציין כי ישנו דמיון בין הקליפ לבין הסרט "מידסמור" ומציג אותו כאילו צולם בניו זילנד".
לורד אמרה לרדיו טריפל ג'י כי "בנינו בעצם יקום על חוף ים סודי.
הסרטון הראשון הוא אני שמכירה לכם את עולם האלבום והסרטונים, אני מנגנת כמעט מדריך טיולים מטורף".
ג'ק אנטונוף – כתיבה, הפקה, בס, גיטרה חשמלית, גיטרה אקוסטית, תופים, כלי הקשה, גיטרה אקוסטית 12 מיתרים
קלייר קוטרל – שירת רקע
פיבי ברידג'רס – שירת רקע
מאט צ'מברלין – תופים, כלי הקשה, תכנות תופים
אזורתאריך יציאהפורמטחברת תקליטיםמקורעולם10 ביוני 2021הזרמת מוזיקה • הורדה דיגיטליתיוניברסל מיוזיק גרופאוסטרליה11 ביוני 2021רדיו להיטים עכשווייםיוניברסל מיוזיק אוסטרליהארצות הברית14 ביוני 2021רדיו טריפל Aריפבליק רקורדס • Crush Music15 ביוני 2021רדיו אלטרנטיבי
Solar Power (בעברית: "אנרגיה סולארית") הוא אלבום האולפן השלישי של הזמרת הניו זילנדית לורד.
האלבום יצא לאור ב-20 באוגוסט 2021, על ידי חברת התקליטים יוניברסל מיוזיק גרופ.
Solar Power נכלל במספר רשימות סוף שנה של השירים הטובים ביותר של 2021. מגזין "The Young Folks" דירג את האלבום ברשימתם "50 האלבומים הטובים ביותר של 2021" במקום ה-19.
ב-16 ביוני 2017, הוציאה לורד את אלבום האולפן השני שלה Melodrama, שזה לשבחים אוניברסליים ממבקרי המוזיקה, והוביל במספר רשימות סיכום שנה של מבקרי המוזיקה, אך נאבק מסחרית בהשוואה לאלבום הבכורה שלה Pure Heroine (2013).
באוקטובר 2018, גילתה לורד למעריצים בניוזלטר כי למדה פסנתר וציפתה כי אלבומה השלישי "ייוולד מתוך" הכלי; עם זאת, היא גם גילתה שלמרות זאת, היא עדיין לא "התחילה כראוי בעבודה על האלבום הבא שלה" ולא הייתה בטוחה מתי הוא יושלם.
במלאת השנה השנייה לצאתו של אלבומה השני Melodrama, לורד אישרה למעריצים בעמוד האינסטגרם שהאלבום נמצא "בתנור", וכן גילתה שהיא לקחה לימודי אפייה ואימצה כלב וחתול.
הופעתה הציבורית האחרונה של לורד הייתה לאחר סיום סיבוב ההופעות העולמי שלה "Melodrama World Tour", באפריל 2019 בקונצרט התרמה לקורבנות הירי בהטבח בכרייסטצ'רץ', שהתרחש בחודש הקודם.
בראיון לטריפל ג'יי במרץ 2020 חשפה לורד כי עבדה על "חלקים וחתיכות" ש"התחילו לקבל צורה מאוד מרגשת", אך הוסיפה כי עדיין אין לה "שום מושג מתי יקרה הדברים".
לאחר מכן פרסם המפיק מלאי כי גם הוא היה מעורב רבות ביצירת אלבומה השלישי.
ב-11 ביוני 2021, לאחר צאת הסינגל המוביל מתוך האלבום, פרסמה לורד באתר הרשמי שלה הכרזה על צאת אלבומה השלישי, בו נכתב;
ב-21 ביוני, הכריזה חשפה באופן רשמי לורד על את עטיפתו של האלבום Solar Power, באותו פרסום חשפה גם את רשימת הרצועות ותאריך יציאתו ב-20 באוגוסט.
באותו היום חשפה לורד כי האלבום יצא רק בפורמטים של תקליט, הורדה דיגיטלית, סטרימינג ומארז תקליטורים ואינו יצא בפורמט תקליטור.
בראיון עם סטיבן קולברט, חשפה לורד כי עטיפת האלבום צולמה על ידי חברה על החוף בזמן שהיא קפצה מעליהם.
קולבר לא יכול היה להציג את העטיפה בטלוויזיה, כשהלורד אמרה שהיא "קצת הארדקור, אבל זה היה כל כך משמח אותי" ו"קצת פראי".
ב-25 במאי 2021, הוכרז כי לורד תופיע כאומן ראשי בפסטיבל המוזיקה "פרימוורה סאונד" בשנת 2022, כאשר אתר הפסטיבל גילה כי היא "תחזור מפרישתה עם אלבומה השלישי".
ב-7 ביוני, דלפו שם ועטיפת הסינגל "Solar Power".
לאחר מכן, לורד חשפה את צאתו באתר האינטרנט שלה לצד הודעה בה נאמר: "מגיעים בשנת 2021...
סבלנות היא סגולה." ב-10 ביוני, הודלף השיר באתר dbree.org, אחסון בענן, והפך לזמין לאחר פרק זמן קצר ב-Apple Music וב-Tidal במדינות נבחרות לפני שהורד במידי.
הסינגל יצא לאור באופן רשמי מאוחר יותר באותו ערב, במקביל ליקוי החמה של אותו יום.
לורד אישרה עוד כי אלבומה השלישי הקרוב ייקרא גם Solar Power, בעלון שלה.
ב-21 ביוני, חשפה לורד כי תצא לסיבוב הופעות השלישי שלה שיקרא "Solar Power Tour", על מנת לקדם את האלבום, לורד אמורה לצאת למסע הופעות עולמי החל מ-26 בפברואר 2022, עם מועדי הקונצרטים באוקיאניה, צפון אמריקה ואירופה.
"Solar Power", רצועת הכותרת, יצא לאור ב-10 ביוני 2021, כסינגל המוביל של האלבום.
השיר יצא יחד עם הקליפ שביימה לורד, אשר הועלה לערוץ היוטיוב הרשמי שלה באותו יום.
ב-21 ביולי, יצא לאור הסינגל השני "Stoned at the Nail Salon".
מדינהתאריך יציאהפורמטגרסהחברת תקליטיםמקורעולם20 באוגוסט 2021תקליט • הורדה דיגיטלית • סטרימינגסטנדרטיתיוניברסל מיוזיק גרופתקליט • מארז תקליטוריםדלוקס
סוגו היא חברת טכנולוגיה סינית המתמחה בשירותים ומוצרים הקשורים לאינטרנט, הכוללים טכנולוגיות פרסום מקוון, מנוע חיפוש, דפדפן אינטרנט, טכנולוגיית זיהוי קול, תוכנה וחומרה.
סוגו מעסיקה כ-3,000 עובדים ומספקת שירות ללקוחות דוברי מנדרינית ברחבי העולם.
משרדיה הראשיים נמצאים בעיר גואנגג'ואו, סין.
על פי נתונים סטטיסטים, 16.7% מגולשי האינטרנט בסין, המחפשים באינטרנט משתמשים בסוגו כמנוע החיפוש הראשי.
סוגו הוקמה בשנת 2004 על ידי וואנג שיאהוצ'ואן (Wang Xiaochuan) כחטיבה בתוך חברת סוחו (Sohu) במטרה לפתח מנוע חיפוש חדש שאותו השיקה בסוף אותה שנה.
בשנת 2006, שחררה את תוכנת סוגו פין-יין (Sogou Pinyin) המאפשרת כתיבת מנדרינית תקנית באותיות לטיניות ונמצאת בשימוש של כ-300 מיליון משתמשים.
בשנת 2010, נהפכה סוגו מחטיבה פנימית של חברת סוחו לחברה עצמאית.
בשנת 2013, בעקבות רכישה על ידי טנסנט מוזגה סוגו עם מנוע החיפוש סוסו (SoSo) והושקעו בחברה של כ-448 מיליון דולר.
בשנת 2014, רשמה החברה ציון דרך חשוב כשהפכה למנוע החיפוש העיקרי של אתר QQ.com ותוכנת WeChat.
בתאריך 9 בנובמבר 2017, החלה להיסחר בבורסה לניירות ערך בניו יורק, תחת השם SOGO.
בשנת 2018, דיווחה החברה על רווח נקי של כ-98 מיליון דולר.
Solar Maximum Mission (SolarMax) הוא לוויין מדעי לחקר פעילות השמש ששוגר בשנת 1980 ופעל עד לשנת 1989.
הלוויין שוגר ב-14 בפברואר 1980 מנמל החלל קייפ קנוורל בעזרת משגר מדגם דלתא 3000.
על הלוויין הותקנו מספר מכשירים לחקר פעילות השמש בתחומים שונים:
בפעילות מדעית היו מעורבים מדענים מארצות הברית ומדינות נוספות.
קורונהגרף/פולרימטר פעל כחצי שנה ובעקבות בעיות ברכיבים אלקטרוניים פעילותו הופסקה בספטמבר 1980. בנובמבר 1980 מערכת בקרה של הלוויין יצאה משימוש.
בעקבות כך רק 3 מכשירים יכלו להמשיך ולתפקד.
לאור המצב הוחלט להקפיא את פעילות המדעית של הלוויין.
באפריל 1984 שוגרה מעבורת החלל צ'לנג'ר במסגרת משימה STS-41-C.
בין הפעילויות המתוכננות הייתה לכידת את הלוויין והעברתו לתא המטען של המעבורת לתיקונים.
הדבר נעשה על ידי זרוע רובוטי של המעברות קנדארם.
לאחר העברת הלוויין לתא המטען החלו עבודות תחזוקה.
מערכת בקרה הוחלפה ורכיבים אלקטרוניים של המכשור הוחלפו.
לאחר סיום העבודות הלוויין שוחרר למסלול.
הלוויין פעל ללא תקלות עד לשנת 1989.
ממצאים נוספים פורטו במאמרים מדעים רבים.
בשנת 1989 הלוויין החל לאבד גובה.
הוא נכנס לאטמוספירה ונשרף ב-2 בדצמבר 1989.
"Sold Out בלב" (מעוצב באותיות גדולות: "''SOLD OUT'' בלב", מוכר גם בתעתיק העברי: "סולד אאוט בלב") הוא המיני-אלבום הראשון של הזמרת הישראלית אגם בוחבוט.
את האלבום הוציאה לאור ב-4 ביולי 2023 חברת התקליטים גאגא בוקינג, והוא מונה שש רצועות חדשות.
ב-9 בפברואר 2022 הוציאה בוחבוט לאור את אלבום הבכורה שלה, אין קונספט.
במהלך הכנתו עבדה עם ג'ורדי, רון ביטון, איתי שמעוני, גיל ויין, דולי ופן ומשה פרץ.
מתוכו נמנה הלהיט "שחור תלתן" שדורג בעשרת השירים הפותחים במצעד הפזמונים השבועיים השונים בישראל, מדיה פורסט, גלגלצ והעשירייה.
ב-7 ביוני 2023 חשף העיתונאי גיל משעלי את הפרויקט המוזיקלי הבא של הזמרת.
ב-3 ביולי פרסמה בחשבון האינסטגרם שלה את שם המיני-אלבום ואת תאריך יציאתו.
בנוסף, חשפה כי סבתה סוזן נפטרה כמה שעות לפני הפרסום, ולכן היא מקדישה את הוצאתו לה.
על מנת לקדמו הוציאה ב-27 ביוני את הסינגל המוביל מתוכו, "אהובי".
בוחבוט מתארת את האלבום כבעל כיוון מוזיקלי יותר ים תיכוני ומזרחי, המשלב סאונד ששמעה בבית בילדותה.
דודי פטימר סקר את האלבום ב"מעריב" ונתן לו ביקורת מעורבת.
פטימר סיפר כי התקשה בתחילה להתחבר לאלבום, אך מצא כמה שירים מושכים לאחר האזנות חוזרות.
עם זאת, הוא מאמין שהפוטנציאל של בוחבוט כזמרת מצוין, ולא מנוצל בצורה חכמה.
פטימר מבקר את חוסר המקוריות והעומק בשירים, ומתאר אותם כטראש-פופ עם מילים רדודות על אהבה וטיזינג.
הוא מביע אכזבה מחוסר התעוזה והתחכום באלבום וקיווה ליותר עומק וייחודיות.
פטימר מציין שירים ספציפיים כמו "BOOM" ו-"ילדה של הרחוב" כחסרי מטרה או עניין.
בצד החיובי, הוא העריך שירים כמו "אהובי" ושיר הנושא "סולד אאוט בלב" על כך שהם מציגים את הכישרון האמיתי של בוחבוט ומספקים סאונד איכותי וטרנדי.
בסך הכל, הביקורת מציינת שהאלבום נסבל רק במקרה הטוב, בהתחשב במספר הרצועות הבולטות המצומצם.
גשושית הליוצנטרית (ידוע גם כ-SolO), היא גשושית של סוכנות החלל האירופית ששוגרה לחלל בשנת 2020. היא מיועדת לחקר הליוספירה ורוח השמש.
הפרויקט הוא חלק של תוכנית "חזון קוסמי" של הסוכנות האירופית.
הפרויקט אושר בחלק של תוכנית "חזון קוסמי" בשנת 2010 תוך איחוד של 2 הצעות.
בהמשך נחתם הסכם עם נאס"א שמגדיר את חלקה בפרויקט.
בשנת 2012 נחתם חוזה לייצור הגשושית.
מועד ראשוני לשיגור היה 2015 אך הוא נדחה מספר פעמים.
השיגור בוצע ב-10 בפברואר 2020 מנמל החלל קייפ קנוורל בעזרת משגר מדגם אטלס 5. ידרשו כ-3.5 שנים ושימוש במקלעת כבידתית ליד כדור הארץ ונגה כדי להגיע למסלול המתוכנן.
תחנת קרקע של סוכנות החלל האירופית בארגנטינה אחראית על הקשר עם הגשושית.
מרכז הסוכנות בדרמשטדט מנהל את המשימה.
הגשושית מתוכננת לפעילות של 7 שנים עם אפשרות להארכה ל-3 שנים נוספות.
העלות הכוללת של הפרויקט היא כ-1.5 מיליארד דולר
על הגשושית הותקנו מספר מכשירים:
EPD - רגש התפרצויות אנרגיה.
ניתוח תוצאות באחריות אוניברסיטת קיל ואוניברסיטת אלקלה בספרד.
MAG - מכשיר למדידת שדה מגנטי.
ניתוח תוצאות באחריות אימפריאל קולג'.
RPW - מכשיר לביצוע מדידות שונות.
ניתוח תוצאות באחריות מצפה הכוכבים של פריז.
SPICE - מכשיר לחקר עטרה.
ניתוח תוצאות באחריות מדענים מצרפת, בריטניה וגרמניה.
STIX - טלסקופ בתחום קרני רנטגן.
ניתוח תוצאות באחריות מדענים מפולין וגרמניה.
METIS - מכשיר לחקר עטרה.
ניתוח תוצאות באחריות מדענים מאיטליה וגרמניה.
SoloHI - מכשיכ למדידת מסה של עטרה.
ניתוח תוצאות באחריות מעבדת המחקר של צי ארצות הברית.
מידע ממכשירי הגשושית החלו להתקבל ביולי 2020 ותוך מספר חודשים החלה פעילות סדירה.
Solid State Ionics הוא כתב עת מדעי חודשי המפורסם על ידי אלסוויר, אשר הוקם בשנת 1980. כתב העת מכסה את כל ההיבטים של דיפוזיה והובלת מסה במוצקים, עם התמקדות מיוחדת בפגמים במוצקים, אינטרקלציה, קורוזיה, חמצון,
לכתב העת יש תדירות פרסום לא סדירה, עם הוצאה אחת או שתיים בחודש, עם הליכי התייעצות נוספים; כל מהדורה עשויה להיות גיליון אחד, מספר גליונות או כרך אחד.
העורך הראשי הוא יואכים מאייר (מכון מקס פלנק לחקר מצב מוצק).
לפי Journal Citation Reports, לכתב העת יש אימפקט פקטור לשנת 2020 של 3.785.
"Soldier, Poet, King" הוא שיר של הצמד המוזיקלי האמריקאי The Oh Hellos .
השיר נכתב, הולחן, הופק ועובד בידי הצמד, ויצא לאור ב-16 באוקטובר 2015 בתור הרצועה העשירית מתוך אלבום האולפן השני שלהם, Dear Wormwood .
השיר נכתב, הולחן, הופק ועובד בידי הצמד המוזיקלי האמריקאי The Oh Hellos .
כמו כל שאר שירי האלבום, גם שיר זה מבוסס על המחזה "Dear Wormwood" מתוך הרומן הסאטירי הנוצרי "The Screwtape Letters" של הסופר הבריטי ק.ס.
הרומן מורכב מ-31 מכתבים שכתב שד בכיר בשם Screwtape לאחיינו, השד Wormwood, ובהם מייעץ לו כיצד להרחיק את ה"מטופל" שלו מאלוהים, ולהובילו לגיהנום.
השיר יצא לאור ב-16 באוקטובר 2015 בתור הרצועה העשירית מתוך אלבום האולפן השני שלהם, Dear Wormwood .
השיר צבר מעל ל-250 מיליון השמעות בספוטיפיי ומעל ל-50 מיליון ביוטיוב.
במלאת 6 שנים לצאת השיר, ב-16 באוקטובר 2023, יצא לאור וידאו קליפ מונפש של השיר אשר עוצב בידי אולפני Dreambear.
הוא משחק אסטרטגיה מקוון מרובה משתתפים בזמן אמת (MMORTS), אשר פותח ונוצר על ידי החברה הישראלית פלאריום.
המשחק יצא לאור בשנת 2013 לדפדפנים.
המשחק הוא בנושא צבא ומתרחש במדינה הבדיונית "זנדיה" (Zandia).
שחקנים מתחרים על השליטה בשדות המינרלים העשירים של אותה המדינה.
המשחק הוגדר על ידי פייסבוק כאחד המשחקים החברתיים המובילים בפלטפורמה שלה, נכון לאותה שנה.
המשחק כולל לחימה בארגוני פשע, תאגידים מושחתים וממשלות זרות וזאת כדי להשיג שליטה כמה שיותר גדולה בשדות המינרלים של הסביבה.
Some Great Reward הוא אלבום האולפן הרביעי של להקת המוזיקה האלקטרונית הבריטית דפש מוד, שיצא ב-1984.
האלבום הגיע למקום ה-51 במצעד האלבומים האמריקאי, והפך למעשה לאלבום המצליח ביותר של הלהקה בארצות הברית עד אז.
בבריטניה, הגיע האלבום למקום החמישי, שהיה בדומה לארצות הברית, המיקום הגבוה ביותר של הלהקה במצעד דאז.
כל השירים נכתבו על ידי מרטין גור, למעט "If You Want", שנכתב על ידי אלן ויילדר.
דייב גהאן שר את כל השירים, מלבד "It Doesn't Matter" ו-"Somebody", שאותם שר מרטין גור.
באלבומים הקודמים, גור שר שיר אחד בלבד בכל אלבום.
החל מאלבום זה, גור שר לפחות שני שירים באלבום.
"Somebody" הוא הסינגל הראשון של הלהקה שמרטין גור שר, מתוך שלושה בלבד ("A Question Of Lust" ו-"Home").
Some Girls הוא אלבום רוק של הלהקה הבריטית הרולינג סטונז שיצא ב-1978.
האלבום הצליח מאוד והחיה את קריירת הלהקה, האלבום כולל עשרה שירים, מתוכם ארבעה יצאו בסינגלים.
השיר הפופולרי ביותר של האלבום היה Miss You, שנכנס למקום הראשון במצעד.
השירים Beast Of Burden ואת Respectable, הגיעו אף הם למקומות גבוהים במצעדים.
האלבום הגיע למקום הראשון במצעד האמריקאי, ושהה במצעד 82 שבועות.
במצעד הבריטי הוא הגיע למקום השני, ושהה במצעד 25 שבועות בלבד.
האלבום קיבל פלטינה כפול שש, יותר מכל אלבום אחר של הרולינג סטונס.
מגזין הרולינג סטון רשם אותו במקום ה-269 ברשימת 500 האלבומים הטובים ביותר.
כל השירים נכתבו בידי מיק ג'אגר וקית' ריצ'רדס, אלא אם צוין אחרת.
מיק ג'אגר - שירה, גיטרה, פסנתר
רון ווד - גיטרות, בס
ביל ווייאהם - בס, סינתיסייזר
"Somebody to Love" (בעברית: "מישהו לאהוב") הוא שיר של להקת הרוק הבריטית קווין, שיצא בשנת 1976 ונכלל באלבומה החמישי של הלהקה, A Day at the Races.
השיר נכתב והולחן על ידי סולן הלהקה פרדי מרקיורי.
כאשר יצא השיר כסינגל, הוא הפך ללהיט באנגליה ודורג במקום השני במצעד הבריטי באותה השנה, ובמקום ה-13 בארצות הברית.
בדומה ללהיט העבר של הלהקה, "Bohemian Rhapsody", ייחודיות השיר היא הווקאליות וקולות הרקע, היוצרים תחושה של סגנון גוספל.
בשונה משירי הלהקה באותו הסגנון, את קולות הרקע בשיר הזה ביצעו דווקא שלושה מחברי הלהקה - פרדי מרקיורי, בריאן מיי ורוג'ר טיילור.
לאחר ההקלטות, הקולות נערכו והוכפלו, כך שישמע כאילו עשרות אנשים מבצעים את קולות הרקע.
השיר נותר נאמן לסגנון של קווין ומכיל הרמוניות מורכבות וסולו גיטרה של בריאן מיי.
מילות השיר, במיוחד בשילוב עם השפעת הגוספל, יוצרות שיר על אמונה, ייאוש וחיפוש עצמי המבוטאות בשאלות המועלות בשיר: "Can anybody find me someboday to love", "Lord what you're doing to me" ועוד.
במופע לזכרו של פרדי מרקיורי שהועלה ב-20 באפריל 1992 בוצע השיר על ידי שלושת חברי קווין הנותרים וג'ורג' מייקל, וב-1993 יצא במיני-אלבום Five Live שזינק היישר לראש מצעד המכירות הבריטי.
גרסת כיסוי זאת נמצאת גם באלבום האוסף Greatest Hits III שיצא ב-1999. לשיר בוצעו גרסאות כיסוי רבות נוספות בשפות שונות.
כמו כן הוא אחד השירים המרכזיים, בסרט הקסם של אלה, כשהסולנית היא אן האת'וויי, אך לצורך הסרט קולות הרקע שרים "מצא לה מישהו" - find her Somebody, במקום "מצא לי מישהו" find me Somebody.
בנוסף גרסת הכיסוי של הסדרה האמריקאית המצליחה גלי לשיר, היא אחת מגרסאות הכיסוי הידועות בסדרה.
בנובמבר 2018, הזמר-יוצר האוסטרלי טרוי סיון, הוציא גרסת כיסוי לשיר.
בהצהרה אמר סיון "זהו כבוד גדול שהתבקשתי לבצע גרסת כיסוי ל-'Somebody to Love' של קווין.
מדובר בשיר אדיר של הלהקה האגדית ביותר בכל הזמנים".
מנהל להקת קווין, ג'ים ביץ', אמר כי גרסתו של סיון "היא גם מרגשת וגם מקורית לחלוטין".
לייק שץ ממגזין Consequence of Sound אמר כי "בזמן שהגרסה של מרקורי המריאה עם שירה דמוית מקהלה ומכשור דרמטי, סיון משתמש בגישה רכה ומינימליסטית יותר.
כאן, הקול המרגיע שלו מלווה בקצת יותר מבס ומקלידים".
Some Nice Things I've Missed הוא אלבום מאת הזמר האמריקני פרנק סינטרה.
זהו אלבום האולפן ה-59 של סינטרה וה-32 הרואה אור בחברת ההקלטות רפרייז רקורדס.
האלבום ראה אור בשנת 1974.
לאחר שחזר לאור הזרקורים עם האלבום, Ol' Blue Eyes Is Back, המשיך סינטרה את הקאמבאק שלו עם האלבום Some Nice Things I've Missed.
כשמו האלבום מורכב משירים שזכו להצלחה במהלך הפרישה הקצרה שלו.
ביניהם שירים של סטיבי וונדר, וניל דיימונד.
את האלבום הפיק דון קוסטה, שאימץ את רוב השירים לסגנון הביג בנד.
שאר הביצועים היו בסגנון הדומה יותר למוזיקת הפולק.
האלבום לא נחל הצלחה קופתית מרשימה וחלק ממבקרי המוזיקה רואים זאת בניסיונו הלא מוצלח של קוסטה להעביר חלק מהשירים, שמבחינה לירית היו פשוטים למדי, אל הסגנון המורכב של מוזיקת הביג בנד.
דון קוסטה - מפיק/מעבד מוזיקלי
Somebody That I Used to Know (בתרגום חופשי לעברית, "מישהי שהכרתי פעם") הוא סינגל של הזמר-יוצר הבלגי-אוסטרלי גוטייה, אשר מבוצע בשיתוף עם הזמרת הניו זילנדית קימברה.
השיר יצא לאור לראשונה באוסטרליה ובניו זילנד ב-5 ביולי 2011 ונכלל באלבום האולפן השלישי של גוטייה, "Making Mirrors".
השיר נכתב והוקלט על ידי גוטייה ועוסק בחוויותיו במערכת יחסים קודמת.
לכל אורך השיר, מסומפל קטע מהשיר "סביליה" מאת הזמר לואיס בונפה.
השיר היה השיר הלועזי המושמע ביותר בישראל בשנת 2012, לפי נתוני מדיה פורסט.
השיר זכה להצלחה גם במצעדים השבועיים בישראל, כששהה שלושה שבועות בצמרת המצעד של גלגלצ.
במצעד השנתי של התחנה לשנת 2012, הגיע השיר למקום השני.
בינואר 2018, הגיע הקליפ של השיר למיליארד צפיות ביוטיוב.
ארגוןרשימהמיקוםמקורבילבורד500 שירי הפופ הטובים ביותר בכל הזמנים49
בתחילת הווידאו קליפ, אשר בוים והופק על ידי נטשה פינקוס, גוטייה עומד בעירום על רקע לבן.
בעת שהוא שר הרקע הלבן וגופו של גוטייה נצבעים בהדרגה באמצעות אנימציית סטופ מושן כאשר הצבעים שעל גופו חופפים אט אט לציור שברקע.
בהמשך השיר גופה של קימברה, הנעמדת לצדו של גוטייה, נצבע גם כן בהדרגה אך לבסוף הצבע נעלם לחלוטין מגופה באופן אשר נועד לסמל כי בני הזוג נפרדו.
הציור שברקע של הווידאו קליפ מבוסס על יצירת אמנות שיצר אביו של גוטייה, פרנק דה בקר (Frank de Backer), אשר עיצב גם את העטיפה לאלבום האולפן של גוטייה "Making Mirrors" בו נכלל השיר.
לפני הקרנת הבכורה הרשמית של הקליפ, הקליפ הודלף לאתר Take 40 Australia.
לדברי פינקוס הקליפ נגנב ובעקבות כך בתוך זמן קצר הוא הופיע באינספור אתרים ברחבי האינטרנט לפי שהוא הושק באופן רשמי.
ב-30 ביולי 2011 הקליפ הופיע לראשונה באופן רשמי ב-YouTube.
נכון לינואר 2018, לקליפ מעל למיליארד צפיות ב-YouTube.
הקומיקאים האמריקנים אנדי סמברג וטרן קליאם הופיעו בפרודיה לקליפ בפרק של התוכנית הקומית "סאטרדיי נייט לייב" ששודר ב-14 באפריל 2012 אשר במהלכו הופיע גם גוטייה.
ב-16 מאי 2012 הלהקה האמריקנית Fun.
ביצעה כיסוי חי לשיר בערוץ הרדיו BBC Radio 1 ביחד עם הסולנית של להקת פאראמור היילי וויליאמס.
להקת האינדי הקנדית Walk Off The Earth ביצעה כיסוי לשיר בו כל חמשת חברי הלהקה מנגנים על גיטרה אחת.
הכיסוי זכה להצלחה וקיבל למעלה מ-100 מיליון כניסות ביוטיוב.
הלהקה ביצעה את הכיסוי לשיר בין היתר בתוכניתה של אלן דג'נרס.
להקת הרוק הקנדית ת'רי דייז גרייס הוציאה גרסת כיסוי לשיר בשנת 2020. גרסה זו הגיעה למקום הרביעי במצעד הרוק המיינסטרימי של הבילבורד, ולמקום השביעי במצעד הרוק הקנדי של המגזין.
Some Nights הוא שיר של להקת הרוק האלטרנטיבי פאן.
השיר יצא לאור ב-4 ביוני 2012 כסינגל השני ושיר הנושא של אלבום האולפן השני של הלהקה, הנקרא אף הוא Some Nights.
השיר נכתב על ידי ג'ף באסקר, נייט רוס, אנדרו דוסט וג'ק אנטונוף.
השיר זכה להצלחה רבה ברחבי העולם והגיע למקום השלישי במצעד הסינגלים של ארצות הברית, בילבורד הוט 100. זהו השיר השני של הלהקה שהגיע לעשרת המקומות הראשונים במצעד זה, והשיר השני של הלהקה שזכה למעמד פלטינה בארצות הברית.
Some People Have Real Problems (בעברית: יש אנשים שיש להם בעיות אמיתיות) הוא אלבומה הרביעי של הזמרת האוסטרלית סיה.
האלבום יצא בשנת 2008 בלייבל Hear Music.
הסינגל הבולט ביותר מהאלבום היה הלהיט, "Soon We'll Be Found".
Some Nights הוא אלבום אולפן של הלהקה האמריקאית פאן.
האלבום יצא לאור ב-21 בפברואר 2012 כאלבום האולפן השני של הלהקה.
הסינגל הראשון מהאלבום, We Are Young, זכה להצלחה רבה וזיכה את הלהקה בפרס גראמי לשיר השנה.
בארצות הברית הגיע השיר לפסגת מצעד הסינגלים בילבורד הוט 100, שם נשאר במשך שישה שבועות, ומכר מעל לשישה מיליון עותקים דיגיטליים.
גם הסינגל השני מהאלבום, Some Nights, זכה להצלחה רבה והגיע למקום השלישי במצעד הסינגלים האמריקאי.
האלבום דורג במקום השלישי במצעד האלבומים האמריקאי בילבורד 200, והגיע למעמד פלטינה בארצות הברית, בריטניה, אירלנד ואוסטרליה.
בשנת 2013 היה מועמד האלבום לשני פרסי גראמי בטקס פרסי גראמי ה-55.
We Are Young - יצא לאור כסינגל הראשון מן האלבום ב-20 בספטמבר 2011. השיר זכה להצלחה רבה וזיכה את הלהקה בפרס גראמי.
השיר זכה לתשומת לב רבה עקב גרסת קאבר שנעשתה לו בתוכנית Glee.
Some Nights - הסינגל השני מהאלבום, הנושא את שם האלבום.
השיר יצא לאור ב-4 ביוני 2012 ודורג במקום השלישי במצעד הסינגלים האמריקאי בילבורד הוט 100.
Carry On - יצא לאור ב-23 באוקטובר 2012 כסינגל השלישי מהאלבום.
בשנת 2013 הופיעה הלהקה עם השיר בטקס פרסי גראמי ה-55. בישראל הגיע השיר למקום השביעי במצעד הפזמונים מדיה פורסט.
Why Am I The One - יצא לאור ב-26 בפברואר 2013 כסינגל הרביעי מהאלבום.
ב-13 במאי 2013 יצא לאור בבריטניה השיר "All Alone" כסינגל החמישי והאחרון מהאלבום.
ב-19 באפריל, כחודש לפני הוצאתו כסינגל, הופיעה הלהקה עם השיר בתוכנית האירוח "Alan Carr: Chatty Man".
Solo (בעברית: לבד) הוא המיני-אלבום השני של הזמרת-יוצרת הברזילאית אניטה.
המיני-אלבום יצא לאור ב-9 בנובמבר 2018 על ידי חברת התקליטים וורנר מיוזיק ברזיל.
המיני-אלבום מכיל שירים בסגנון הפופ הלטיני.
המיני-אלבום הופק על ידי דיינל, מרסליניו פראז, פארל ויליאמס, סיקרט וטייני.
חלקם אף לקחו חלק בכתיבת שירי המיני-אלבום.
לכל אחד משלושת השירים אשר נכללו במיני-אלבום יצאו וידאו קליפים שזכו להצלחה חסרת תקדים ביוטיוב.
את שלושת הקליפים ביים ז'ואאו פאפה.
"Veneno" - יצא לאור ב-9 בנובמבר 2018, ביחד עם המיני-אלבום כסינגל הראשון מתוכו.
השיר נכתב על ידי קמילו אצ'וורי וטייני.
הקליפ של השיר צבר בפחות מ-24 שעות קרוב ל-8 מיליון צפיות.
"Não Perco Meu Tempo" - יצא לאור ב-9 בנובמבר 2018 גם כן, כסינגל השני מתוך המיני-אלבום.
השיר נכתב על ידי אניטה עצמה ופזמונאים נוספים.
"Goals" - יצא לאור ב-9 בנובמבר 2018 כסינגל השיווקי הראשון והיחיד מתוך המיני-אלבום.
"Solo" (בעברית: לבד) הוא סינגל שהקליטה להקת המוזיקה אלקטרונית הבריטית קלין בנדיט בשיתוף הזמרת-יוצרת האמריקאית דמי לובאטו.
השיר יצא לאור ב-18 במאי 2018, כסינגל החמישי מתוך האלבום , על ידי חברת התקליטים אטלנטיק רקורדס.
זהו השיר עם כמות החיפושים הרבה ביותר באפליקציית זיהוי השירים "שזאם", עם יותר מ-9 מיליון חיפושים.
לובאטו ביצעה לראשונה את השיר עצמו במהלך סיבוב ההופעות "Tell Me You Love Me World Tour", שלה באירופה.
הלהקה העלתה לערוץ היוטיוב שלה את הווידאו קליפ של השיר.
מדינהתוארעותקיםמקוראוסטריה (IFPI Austria)פלטינה30,000אוסטרליה (ARIA)פלטינה 2×140,000איטליה (FIMI)100,000ארצות הברית (RIAA)פלטינה1,000,000בלגיה (BEA)40,000בריטניה (BPI)פלטינה 2×1,200,000גרמניה (BVMI)פלטינה400,000דנמרק (IFPI Denmark)90,000ניו זילנד (RMNZ)זהב15,000ספרד (PROMUSICAE)פלטינה40,000פולין (ZPAV)יהלום100,000פורטוגל (AFP)פלטינה10,000צרפת (SNEP)יהלום333,333קנדה (Music Canada)פלטינה 4×320,000
Some Velvet Morning (תורגם לעברית בשם בבוקר של קטיפה) הוא שיר שנכתב על ידי לי הייזלווד.
השיר בוצע והוקלט במקור על ידי הייזלווד וננסי סינטרה בשנת 1967, ומאז בוצע והוקלט עשרות פעמים על ידי אמנים שונים, לרוב בצורת דואט.
בישראל מוכר הביצוע של רמי פורטיס.
השיר בביצועו המקורי הגיע למקום ה-26 במצעד הבילבורד הוט 100 בינואר 1968. בכתבה בעיתון הבריטי דיילי טלגרף ב-2003, השיר צוין כדואט הפופ הטוב ביותר בכל הזמנים ותואר כאחד השירים המוזרים, הפסיכדליים ומיניים באופן האפל ביותר שנכתבו אי פעם.
השיר בוצע והוקלט לראשונה על ידי הייזלווד עם ננסי סינטרה בשנת 1967. ביצוע השיר, כולל וידאו קליפ בכיכובם של הייזלווד וסינטרה, הופיע בספיישל הטלוויזיוני על אודות ננסי סינטרה, Movin' with Nancy, ששודר בדצמבר באותה השנה.
השיר נכלל באלבום הפסקול של הספיישל הטלוויזיוני שנקרא באותו השם.
אף על פי שהשיר הוא אחד מהדואטים הידועים יותר שהקליטו יחדיו הייזלווד וסינטרה, הוא נחשב מבחינה סגנונית לחריג ברפרטואר המשותף שלהם, בייחוד לאור מאפייניו הפסיכדליים הדומיננטיים.
השיר מורכב משני צדדים, גברי ונשי, המייצגים כל אחד עולם שונה.
העולמות נבדלים זה מזה במאפיינים עלילתיים, כמו זהות הדובר וההקשר, ומאפיינים מוזיקליים, כמו משקל הקצב, הסולם וסוגו.
מילות השיר, באופן טיפוסי לשירים פסיכדליים, מעורפלות ומסתוריות.
השיר נפתח כאשר הדובר הוא גבר (ביצועו של הייזלווד) הפונה אל המאזין (בתרגום חופשי): "בבוקר קטיפתי כלשהו כאשר אהיה פיכח, אפתח את שערך ואולי אספר לך על 'פדרה'; כיצד העניקה לי חיים, וכיצד שמה לזה סוף".
המסתורין גובר כאשר החלק הגברי מתחלף בחלק הנשי (ביצועה של סינטרה) והדוברת היא אישה המזדהה בשם פדרה, ופונה אל המאזין כשהיא מתארת טבע וסודות המוחזקים על ידי איזשהו "אנחנו" שאינו מזוהה ("סודות הם הדברים שאנו מצמיחים", "למד מאיתנו הרבה", "הסתכל עלינו").
מבחינה מוזיקלית, החלק הגברי במשקל ארבעה רבעים (4/4), ומבוסס לכאורה על הסולם פה דיאז המינורי (וליתר דיוק, דורי).
הסולם המינורי תורם להעברת תחושת כאב מצד הדובר.
סגנון הליווי מאוד דרמטי, עם פעמות חדות וסגנון מערבוני מצד אחד, ומצד שני קולו של הדובר מהדהד ותורם לתחושת ערפול ורומז להימצאותו של חלום.
החלק הנשי במשקל שלושה רבעים (3/4), ומבוסס לכאורה על הסולם מי המז'ורי.
הדוברת שרה ברוגע וקולה נשמע מבעד לצלילים "שמימיים", צלילים גבוהים מאוד ואף צורמים במידת מה.
הסולם המז'ורי, משקל שלושת הרבעים האיטי וכן קול השירה הרגוע מוביל לדימוי של טוהר ותמימות, המייצר מתיחות רבה עם הצרימה והצלילים המסתוריים הנלווים.
אלו תורמים מאוד לאופי הפסיכדלי של השיר.
המתח אף גובר בהקשר שבו נאמרים דבריה של הדוברת, על רקע דבריו הכאובים של הדובר הגברי קודם לכן.
השיר בנוי כך שהחלק הגברי, המורכב מחמש פסוקיות, או "שורות", מתחלף בחלק הנשי, המורכב גם הוא מחמישה משפטים, ולהפך.
תחילה ישנו בית מלא של החלק הגברי, ולאחריו החלק הנשי.
אחר כך חזרה על החלק הגברי, ולאחריו חלק נשי נוסף.
בסיום, החלק הגברי והנשי משולבים זה בזה כך שהם מתחלפים כל שורה.
המעבר בין החלקים חד ויוצר שבירה חזקה של הרצף הסגנוני, כשמעל כל ההבדלים בולט במיוחד משקל הקצב השונה.
מבחינה מוזיקלית, השבירה הזו תורמת לתחושת אי יציבות פסיכדלית.
מבחינה עלילתית, ניתן לפרש זאת כהמחשה לפער בלתי ניתן לגישור בין הדוברים, לכך שמדובר בשני ממדים שונים, שני עולמות שלא ניתן להפגיש ביניהם.
קטיעת הרצף הסגנוני מגיעה לשיאה בחלק האחרון שבו שני החלקים שלובים זה בזה באותו הבית, כך שלמעשה אין אפילו מעבר חד מאחד לשני אלא למעשה קטיעה של ממש, האחד את השני בכל משפט.
שני החלקים שייכים למרכזים טונאליים שונים, פה דיאז (מינור) בחלק בעל המשקל 4/4 (החלק הגברי) שאותו נכנה "A", לעומת מי (מז'ור) בחלק בעל המשקל 3/4 (החלק הנשי) שאותו נכנה "B".
חלק A עושה שימוש בדרגת הטוניקה (i), המדיאנטה (III) והדומיננטה (v), ואילו חלק B עושה שימוש בדרגת הטוניקה (I), הדומיננטה (V) והסובדומיננטה (IV), ומסיים בסופרטוניקה, הדרגה השנייה.
הסופרטוניקה (בגרסת השיר המקורית בביצוע הייזלווד) מופיעה בצורת אקורד מושהה בסקונדה (F#sus2).
האקורד המושהה מייצר מתח רב התורם לתחושה הדרמטית: גם היות שהוא מסיים את הקטע בדרגת הסופרטוניקה הבלתי אופיינית, וגם בגלל הצורה המושהית שאינה באה לפתרון בסיום החלק.
המתח אינו נפתר אלא רק במעבר חזרה לחלק A, כשהסופרטוניקה הופכת להיות הטוניקה (במודולציית הסולם מי חזרה לפה דיאז), והסקונדה הגדולה נפתרת לטרצה קטנה (F#m).
מבט מקיף על ההרמוניה מעלה ששני החלקים הם למעשה מודוסים שונים של אותו סולם.
חלק A הוא המודוס הדורי של הסולם מי המז'ורי, וחלק B הוא המודוס היוני (המז'ור הטבעי) של אותו הסולם, כך שניתן להביע את הדרגות של חלק B במונחים של חלק A או להפך.
כך למשל ניתן להתייחס לחלק B כעושה שימוש בדרגות הסובטוניקה (VII), הסובדומיננטה (IV), והמדיאנטה (III), ומסתיים בטוניקה.
הצורה המושהית בסקונדה הגדולה בסוף חלק B (F#sus2) אמנם מייצרת עמימות בנוגע לדרגה השלישית של האקורד, אך למעשה היא שומרת על הסולם המשותף לשני החלקים.
בחלק מגרסאות הכיסוי (למשל זו של רמי פורטיס) האקורד פורש כאקורד מז'ורי ().
אקורד זה למעשה חורג מהסולם המקורי המשותף לשני החלקים (פה דיאז דורי או מי יוני), ומייצר גם הוא מתח מעצם החריגה מהסולם ורומז על מודולציה שלישית, מתח שנפתר עם חזרה לצורת המינור של האקורד בחלק A.
השיר זכה לגרסאות כיסוי רבות לאורך השנים.
הגרסה של רמי פורטיס וברי סחרוף
בישראל השיר מוכר בעיקר הודות לגרסת הכיסוי בעברית, "בבוקר של קטיפה", בביצועו של רמי פורטיס.
פורטיס וברי סחרוף שמעו לראשונה את השיר בביצועה של לידיה לאנץ' ורוולנד הווארד, וממנו התוודעו לביצוע המקורי של הייזלווד וסינטרה.
את השיר תרגם לעברית סמי בירנבך ששיתף עם פורטיס פעולה באלבומו "פלונטר" ובלהקת "מינימל קומפקט".
השיר נכלל באלבום הנודע "סיפורים מהקופסא" שיצא לאור ב־1988.
החלק הנשי בשיר מזוהה עם מאפיינים כמו תמימות וטוהר, ולפי פרשנויות רווחות, גם מתח מיני רב, ודמותה של ננסי סינטרה בביצוע המקורי מביעה זאת.
עם זאת, פורטיס וסחרוף ביקשו להיצמד למאפיינים התמימים בלבד, וחיפשו קול תמים וילדותי, ש"ישיר כמו שילדים שרים", וגם "שלא יגנוב את ההצגה".
את השיר שר פורטיס בחלק הגברי, ואילו את החלק הנשי שרה סאלי, בתו בת ה-12 של יוסי לדרמן שהשתתף בהפקת האלבום.
גרסאות כיסוי נוספות בוצעו על ידי אמנים רבים, ביניהם:
גאבור סאבו (גרסה אינסטרומנטלית), באלבום Bacchanal, 1968
לידיה לאנץ' ורוולנד הווארד, סינגל שיצא ב-1982, ונכלל באלבום Honeymoon in Red, 1987
Slowdive, באלבום Souvlaki, 1993 (רצועת בונוס במהדורה שהופצה בארצות הברית)
פריימל סקרים וקייט מוס, באלבום Evil Heat, 2002
"Solovey" (בעברית: "זמיר") הוא שיר באוקראינית שנכתב, הולחן ובוצע על ידי ההרכב גו איי.
ב-22 בפברואר 2020 זכה השיר בתוכנית "Vidbir 2020", שמהווה את קדם האירוויזיון האוקראיני ונבחר לייצג את אוקראינה באירוויזיון 2020 ברוטרדם, הולנד.
Some Hearts (בעברית: כמה לבבות) הוא אלבום הבכורה של זמרת הקאנטרי האמריקאית קארי אנדרווד.
אלבום הבכורה יצא לאור ב-15 בנובמבר 2005, על ידי חברות התקליטים אריסטה נאשוויל ו-19 רקורדס.
אותו השיר שכבש את פסגת מצעד הבילבורד הוט 100 היה שיר שנכתב עבור גמר תוכנית הטלוויזיה "אמריקן איידול" בו זכתה אנדרווד.
האלבום זכה להצלחה ענקית בארצות הברית כאשר הפך לאלבום הנמכר ביותר לשנת 2006 במדינה ואף היה לאלבום הקאנטרי הנמכר ביותר במדינה גם בשנת 2006 וגם בשנת 2007 ובעקבות כך שברה שיא שהפכה לאמנית הנשית הראשונה בהיסטוריה לזכאות בתואר זה שנתיים ברצף.
בנוסף לכך, האלבום היה גם לאלבום הקאנטרי הנמכר ביותר שלוש שנים ברצף, בין 2005 ל-2007. מכירותיו של האלבום עומדות נכון להיום בארצות הברית על 7.45 מיליון עותקים נקיים ו-8 מיליון עותקים במכירות משולבות מה שמזכה אותו למעמד של 8 פלטינות.
שיאים נוספים אותם אנדרווד שרה עם האלבום היו: אלבום בכורה מסוגת קאנטרי שנמכר הכי מהר בעידן נילסן סאונד-סקאן, אלבום בכורה נשי מסוגת קאנטרי שמכר הכי הרבה עותקים אי פעם, אלבום הקאנטרי הנמכר ביותר ב-10 השנים שקדמו ליציאת האלבום, והאלבום הנמכר ביותר בארצות הברית של משתתף בתוכנית אמריקן איידול.
האלבום נכנס לרשימת 100 האלבומים המצליחים ביותר של העשור הראשון של המאה ה-21 בארצות הברית.
בנוסף הוא הוכתר כאלבום הקאנטרי הנמכר ביותר של אותו עשור בארצות הברית והאלבום ה-14 הנמכר ביותר באותו עשור בארצות הברית.
נכון להיום מכירותיו בכל העולם עומדות על 9 מיליון עותקים.
האלבום זכה לשבחים ממבקרי המוזיקה ואף זכה בשלושה פרסי גראמי בקטגוריות "האמן החדש הטוב ביותר" ושתי זכיות בקטגוריית "הביצוע הווקאלי הנשי הטוב ביותר בשיר קאנטרי" עבור השירים "Jesus, Take the Wheel" ו-"Before He Cheats".
בנוסף לכך, האלבום זכה בפרס אלבום השנה בטקס פרסי האקדמיה לקאנטרי והשירים "Jesus, Take the Wheel" ו-"Before He Cheats" זכו בפרס שיר השנה בשנים 2006 ו-2007.
מקוםתאריםמכירותארצות הברית (RIAA)פלטינה 9×9,000,000קנדה (Music Canada)פלטינה 3×300,000
אזורתאריך יציאהבריטניה14 בנובמבר 2005ארצות הברית15 בנובמבר 2005ניו זילנדקנדהאוסטרליהאירלנד11 בינואר 2006גרמניהנורווגיהדנמרקשוודיהאוסטריהשווייץמקסיקו
Solo Star (בעברית: רק כוכב) הוא אלבום הבכורה של הזמרת-יוצרת האמריקאית סולאנג' נואלס.
האלבום יצא לאור ב-26 בדצמבר 2002, על ידי חברות התקליטים גפן רקורדס ומיוזיק וורלד.
האלבום הגיע למקום ה-23 במצעד אלבומי ה-R&B/היפ-הופ.
מדינהתאריך יציאהגרסהפורמטחברת תקליטיםיפן26 בדצמבר 2002רגילהתקליטור • קלטת שמע • הורדה דיגיטליתסוני מיוזיקאוסטרליה21 בינואר 2003קולומביה • וורלד מיוזיקאירופהאמריקה הצפוניתארצות הברית14 בנובמבר 2006הוצאה מחודשתתקליטור
"Some Hearts" (בעברית: "מספר לבבות") הוא סינגל שהוקלט על ידי הזמר-יוצר האמריקאי מרשל קרנשו, מתוך אלבום האולפן שלו, Good Evening.
השיר יצא לאור בשנת 1989, על ידי חברת התקליטים וורנר רקורדס, כסינגל מתוך האלבום.
השיר לא זכה להצלחה רבה במצעדים, אך גרסתה של קארי אנדרווד משנת 2005, זכתה להצלחה רבה בארצות הברית.
בשנת 1987, יצא אלבום האולפן השני של הזמרת-יוצרת האמריקאית בלינדה קרלייל, Heaven on Earth.
האלבום יצא לאור ב-5 באוקטובר 1987, על ידי חברות התקליטים וירג'ן רקורדס ו-MCA רקורדס.
במהלך הקלטת האלבום, נשלחה גרסת דמו של "Some Hearts" לקרלייל.
לבסוף, הוחלט כי קרלייל לא תכלול את גרסת הדמו באלבום וכי מתוכו ייצא הסינגל "Heaven Is a Place on Earth", כסינגל המוביל.
בסרט שיצא בשנת 2001 "America's Sweethearts", ביצעו גרסת כיסוי של השיר.
Some Hearts (בעברית: כמה לבבות) בשנת 2005, הקליטה הזמרת-יוצרת האמריקאית קארי אנדרווד, את השיר מחדש, תוך שהיא הוציאה אותו כסינגל מתוך אלבום הבכורה שלה, Some Hearts.
השיר יצא לאור ב-29 באוקטובר 2005, על ידי חברת התקליטים אריסטה רקורדס, כסינגל השני מתוך האלבום.
השיר הגיע למקום ה-12 במצעד השירים העכשוויים למבוגרים.
השיר בדומה למקור, שיצא בשנת 1989, נכתב על ידי הפזמונאית דיאן וורן, אך בשונה מהמקור הופק על ידי המפיק המוזיקלי דן האף.
את הגרסה המקורית של השיר שבוצעה על ידי מרשל קרנשו, הפיק המפיק המוזיקלי דייוויד קרשנבאום.
כמו כן, גרסתה של אנדרווד קצרה מזו המקורית.
במצעדים השבועיים זכתה גרסתה של קארי להצלחה מתונה, כאשר הגיע למקום ה-22 בלבד במצעד 40 השירים למבוגרים של בילבורד, אך במצעד השירים העכשוויים למבוגרים הצליחה להגיע למקום ה-12, תוך שבמצעד סוף השנה שפורסם בסוף שנת 2006, דורגה במקום ה-24.
בפברואר 2010, פורסם באופן רשמי כי גרסתה של אנדרווד נמכרה בלמעלה מ-207,000 עותקים בארצות הברית.
"Solo" (בעברית: "רווקה") הוא סינגל שהוקלט על ידי הזמרת-יוצרת הקוריאנית ג'ני.
השיר יצא לאור ב-12 בנובמבר 2018, על ידי חברת התקליטים אינטרסקופ רקורדס ו-YG אנטרטיינמנט, כסינגל.
השיר נכתב על ידי טדי פארק והופק על ידו לצד 24. הוא תואר כשיר דאנס והיפ הופ, שמילותיו מדברות על עצמאותה של ג'ני לאחר פרידה.
את הקליפ הנלווה לשיר ביים האן סאמין והוא הועלה לערוץ היוטיוב של בלאקפינק במקביל ליציאתו כסינגל.
הקליפ צולם בבריטניה ומתאר את הפיכתה של ג'ני מאישה תמימה לאישה עצמאית וחזקה.
הקליפ זכה להצלחה רבה וצבר יותר מ-950 מיליון צפיות בפלטפורמה.
השיר נכתב על ידי טדי פארק והופק על ידי פארק ו-24, שעבדו עם הלהקה של ג'ני בלאקפינק, על מיטב להיטיה כדוגמת "Boombayah" משנת 2016, "Playing with Fire" משנת 2016, "As If It's Your Last" משנת 2017, "Ddu-Du Ddu-Du" משנת 2018, ו-"Kill This Love" משנת 2019.
בקוריאה הדרומית השיר הופיע במקום הראשון במצעד השירים הדיגיטליים של גאון.
יתר על כן, השיר זכה להצלחה בינלאומית והצליח להגיע למקום הראשון במצעד השירים הדיגיטליים העולמיים של בילבורד.
השיר הגיע למקום ה-86 במצעד סוף השנה של המדינה לשנת 2018. בשנה שלאחר מכן, דורג במקום ה-35.
"Solo" הגיע למיקומים גבוהים במצעדי פזמונים של כמה מדינות, כמו קנדה, יפן, מלזיה, ניו זילנד, סקוטלנד, סינגפור ובריטניה.
השיר קיבל את תואר הפלטינה על מכירות של למעלה מ-2,500,000 עותקים במדינה, על ידי איגוד תעשיית ההקלטות הדרום קוריאני (KMCA).
מקוםתאריםמכירותקוריאה הדרומית (KMCA)פלטינה2,500,000ארצות הברית (RIAA)10,000סטרימינגקוריאה הדרומית (KMCA)פלטינה100,000,000
מדינה תאריך יציאה גרסה פורמט חברת תקליטים מקור עולם 12 בנובמבר 2018 רגילההזרמת מוזיקה • הורדה דיגיטלית YG • אינטרסקופ 18 בנובמבר 2019 תקליטור 22 במרץ 2019 הופעה חיה סטרימינג • הורדה דיגיטלית YGEX
Somebody Told Me הוא שיר של להקת הרוק האמריקאית הקילרס.
השיר יצא לאור ב-15 במרץ 2004 כסינגל השני מאלבום הבכורה של הלהקה, Hot Fuss.
השיר זכה להצלחה והועמד לפרס גראמי לביצוע הרוק הווקאלי הטוב ביותר לצמד או הרכב בשנת 2004. בשנת 2009 דורג השיר במקום ה-41 ברשימת 100 השירים הטובים ביותר בעשור של מגזין NME.
"Somebody to You" (בעברית: מישהו בשבילך) הוא שיר של להקת הפופ הבריטית The Vamps.
גרסה בהשתתפות הזמרת האמריקאית דמי לובאטו יצאה לאור בבריטניה ב-18 במאי 2014 כסינגל הרביעי מאלבום הבכורה שלהם, Meet the Vamps.
השיר הגיע למקום הרביעי במצעד הסינגלים הבריטי, והפך לסינגל הרביעי ברציפות של הלהקה שהגיע לחמשת הגדולים בבריטניה.
השיר הגיע גם למקום 14 באוסטרליה, הסינגל המצליח ביותר שלהם עד כה במדינה.
השיר שוחרר כסינגל הרשמי הראשון של הלהקה בארצות הברית, לצד המיני-אלבום הראשון שלהם Somebody to You, שיצא לאור ב-4 באוגוסט 2014, אך לא הצליח להיכנס למצעד הבילבורד הוט 100. עם זאת, המיני אלבום הגיע למקום העשירי בבילבורד 200.
הקליפ הרשמי הועלה ליוטיוב ב-9 ביוני 2014. הקליפ בוים על ידי אמיל נאוה וצולם במאליבו, קליפורניה.
הקליפ עוסק בנערה צעירה (אותה מגלמת לורה מרנו) שמבלה עם חבריה בקיץ עד להצטרפותם של חברי הלהקה, וסולן הלהקה שלהם (בראדלי סימפסון) מתאהב בה.
דמי לובאטו מופיעה כאמנית אורחת בקליפ.
הלהקה ולובאטו ביצעו לראשונה את השיר בשידור חי בתוכנית המופע של אלן דג'נרס, ב-10 בנובמבר 2014.
הורדה דיגיטלית - גרסה אקוסטית
הורדה דיגיטלית - מיני אלבום
Some Que Ele Vem Atrás (בספרדית: Vete que él viene detrás) הוא סינגל שהוקלט על ידי הזמרת-יוצרת הברזילאית אניטה, ביחד עם הזמרת-יוצרת מריליה מנדונסה.
השיר יצא לאור ב-30 באוקטובר 2019, על ידי חברת התקליטים וורנר מיוזיק ברזיל, כסינגל שלא מתוך אלבום.
השיר הגיע למקום השני במצעד שירי הסטרימינג של ברזיל.
השיר נכתב על ידי רונאל, ריקרדו ויסמרק, רפאל אוגוסטו ומורילו הוף והופק על ידי אניטה, מריליה מנדונסה ורפאל קסטילהול.
השיר מדבר על אהבה כוזבת ומערכת יחסים שהסתיימה בצורה לא טובה, כאשר בן הזוג של הבחורה ששרה מספרת שהוא הפסיק לעקוב אחריה ברשתות החברתיות, מחק את התמונות עמה והוריד לה את מצב הרוח.
הווידאו קליפ הרשמי של השיר פורסם ב-31 באוקטובר 2019, יממה לאחר יציאתו כסינגל.
הקליפ הועלה לערוץ היוטיוב של אניטה ובו ניתן לראות את השתיים כשהן שרות את השיר על במה, באמצע הופעה.
מרבית הקליפ הוא מעין הופעה שצולמה והופצה כווידאו קליפ הרשמי שלו.
נכון לדצמבר 2020, מונה הצפיות של הקליפ עומד על למעלה מ-120 מיליון צפיות.
מדינהתאריך יציאהפורמטחברת תקליטיםמקורעולם30 באוקטובר 2019הזרמת מוזיקה • הורדה דיגיטליתוורנר מיוזיק
Somebody Loves You (בעברית: מישהו אוהב אותך) הוא אלבום האולפן השני של הזמרת-יוצרת האמריקאית קריסטל גייל.
האלבום יצא לאור ב-20 באוקטובר 1975, על ידי חברת התקליטים יונייטד ארטיסטס רקורדס.
הוא הגיע בשיאו למקום ה-11 במצעד אלבומי הקאנטרי של בילבורד ומתוכו יצאו שני סינגלים שנכנסו לעשירייה הפותחת במצעד שירי הקאנטרי: שיר הנושא, "Somebody Loves You" (מקום 8) ו-"I'll Get Over You" (שהפך ללהיט וכבש את פסגת המצעד).
"Somebody Special" (בעברית: מישהו מיוחד) הוא סינגל של הזמרת-יוצרת הסקוטית, נינה נסביט, שיצא ב-11 בינואר 2018 על ידי קוקינג ויניל .
הסינגל הופיע כסינגל השלישי מאלבום האולפן השני שלה, The Sun Will Come Up, The Seasons Will Change .
השיר נכתב על ידי נסביט, בריאנה קנדי ודן מוקלה .
השיר הופק על ידי דן מוקלה.
השיר נכתב כשנסביט הייתה בנאשוויל, טנסי, ארצות הברית, והוידאו קליפ שלו הוצג ב-8 בינואר 2018 במהלך במופע של זיין לו ב-Apple Music 1 .
הגרסה האקוסטית לשיר יצא בנובמבר 2019. נכון לאפריל 2021, לסינגל יש יותר מ-47 מיליון השמעות בספוטיפיי.
"Some Say" הוא סינגל של הזמרת-יוצרת השוודית ניאה, שיצא ב-6 בספטמבר 2019. בעקבות הצלחת השיר באירופה בסוף 2019 ובתחילת 2020, יצא ב-10 בינואר 2020 רמיקס של הדי ג'יי הגרמני, פליקס ין, שמאוחר יותר הופיע באלבום המוזיקה השני שלו, Breathe.
בסינגל את הדגמה מהסינגל "Blue (Da Ba Dee)" של להקת היורודאנס האיטלקית אייפל 65.
מבחינה לירית, ניאה שרה על אהבה נכזבת בהשראת אירועים שחווה ידיד שלה.
בריאיון ל-BroadwayWorld, ניאה אמרה כי "השיר עוסק באהבה שלא תוכלו להשיג אך שלא תוכלו לוותר עליה".
בריאיון ל-Genius, היא אמרה כי תחילת השיר מתאר את הרגע כך: "כשאת/ה כל כך אוהב/ת לגמרי מישהו, ואילו האדם השני לא מרגיש אותו דבר, את/ה רק רוצה להאשים את האשמה במשהו אחר...
הזמן, העיתוי, כל דבר אחר מלבד אהבה נכזבת."
מקוםתאריםמכירותאוסטרליה (ARIA)פלטינה70,000אוסטריה (IFPI Austria)פלטינה30,000בלגיה (BEA)פלטינה40,000צרפת (SNEP)יהלום333,333גרמניה (BVMI)פלטינה400,000פולין (ZPAV)פלטינה ×360,000ספרד (PROMUSICAE)זהב20,000
Some Days הוא אלבום הבכורה של הזמר-יוצר הישראלי דניס לויד.
האלבום יצא לאור ב-2 ביולי 2021, על ידי חברת התקליטים אריסטה רקורדס.
על האלבום הכריז לויד ב-15 ביוני 2021, יחד עם פרסומו של דוקומנטרי קצר הנושא את שם האלבום, יחד איתו פרסם קישור להזמנה מוקדמת של האלבום.